# **Forslag til nye fiskeregler i Folldal statsallmenning 2024- sone 1.**

**Vedtekter for fiske innen Folldal statsallmenning**

**1**. Fiske er bare tillatt mot kjøp av fiskekort (Fjellovens § 29). Alt fiske for barn/ungdom fra 18 år og yngre, dvs t.o.m. året du fyller 18, er gratis. Fiskere mellom 16-18 år kan få gratis fiskekort på Inatur eller på salgssted. **Etter endt sesong leveres digital fangstrapport via inatur.**

**Med fiskekort i Folldal statsallmenning kan du fiske i hele Fundin/Unndalsvatnet med stang og oter.**

**2**. Alt fiske er forbudt i tiden fra og med 15. september til og med 31. oktober.

**3. Garnfiske**

Garnfiske for innenbygdsboende er tillatt i Marsjøen, Fundin, Råtåsjøen og Kvittjønnan/Tuvtjønne. Garnfiske for utenbygdsboende er tillatt i Marsjøen og Fundin.

Fisket skal kun skje med bunngarn med maksimal garnhøyde 1, 75 m x 25 m lengde. Det kan benyttes et visst antall garn pr. fiskekort. Det er forbudt å sette garn nærmere inn- og utløpsos enn 50 m. Samtlige garn skal være merket og påført eierens navn. Garn må ikke stå ute til fangst i tiden fra kl. 10.00 til kl. 18.00.

**Marsjøen**: Tillatt fisketid: 31.07. kl 18.00. t.o.m. 31.08. kl 10.00.

Inntil 10 garn med minste maskevidde 35 mm pr. fisker, og inntil 4 garn med maskevidde 19 eller 21mm. For hvert 3. garn med stor maskevidde skal det også settes minst 1. garn med 19-21mm maksevidde.

**Fundin**: Tillatt fisketid: 31.07. kl 18.00 t.o.m. 31.08. kl 10.00.

Inntil 5 garn med minste maskevidde 35 mm. pr. fisker.

Det er ikke tillatt med garnfiske innenfor avmerket grense fra Furuhovdsetra til Flåman.

Garnfiske med Folldalskort gjelder garnfiske bare for Folldal sin del av Fundin/Unndalsvatnet.

**Kvittjønnan og Tuvtjønne**. Tillat fisketid: 31.07. kl 18.00 t.o.m. 31.08.. kl.10.00.

Inntil 3 garn med fri maskevidde pr. fisker.

**Råtåsjøen**: Tillatt fisketid 31.07. kl 18.00. t.o.m. 31.08. kl. 10.00.

Inntil 3 garn. Minst ett av garna må ha maskevidde under 21mm, og de andre garna minste maskevidde 35mm.

**4. Oterfiske.**

Oterfiske er tillatt for innen- og utenbygdsboende i Marsjøen, Fundin, Sandtjønna, Kvittjønnan/Tuvtjønna.

**5. Isfiske**

Isfiske er tillatt med håndsnøre i samtlige vann

**6. Andre bestemmelser**

Fiskekortet er personlig, og kan ikke overdras til andre. Fiskeren plikter å sette seg inn i gjeldende fiskeregler, på salgssteder.

Fiskekort for fiske med stangfiskekort gir rett til fiske med en stang, evt ett håndsnøre.